laion/Wikipedia-Exotic huggingface dataset:
Vsevolod Nestaiko

Vsevolod Zinovijovitš Nestaiko (ukraina keeles Всеволод Зіновійович Нестайко; 30. jaanuar 1930 Berdõtšiv – 16. august 2014 Kiiev) oli ukraina lastekirjanik. Teda peetakse Ukraina üheks kõige tuntumaks lastekirjanikuks. Esimese maailmasõja ajal oli Nestaiko vanemad rinde vastaspoolel. Tema isa kuulus Ukraina Rahvavabariigi regulaararmeesse ja hiljem Ukraina Galiitsia armeesse. Tema ema oli vene kirjanduse õpetaja ja meditsiiniõde Vene keiserlikus armees. 1933. aastal tappis NKVD tema isa. Ta põgenes koos emaga holodomori (näljahäda) eest ema õe juurde Kiievisse. Nestaiko elas ja töötas sealt alates Kiievis. 1952. aastal lõpetas ta Kiievi ülikooli filoloogia teaduskonna. Pärast seda töötas ta ajakirjade Dnipro, Igihali ja Noorus toimetuses. Aastatel 1956–1987 toimetas ta lasteajakirja Vikerkaar. Nestaiko esimene raamat "Šurka ja Šurko" avaldati 1956. aastal. Sellest alates avaldati umbes 30 tema lugu, muinasjuttu, romaani ja näidendit. Tema teoseid on tõlgitud enam kui 20 keelde. 2010. aastal tunnustas Viktor Juštšenko teda Ukraina Vürst Jaroslav Targa V järgu ordeniga. "Petu-üks ehk lugu koolipoisi keerukast elust". Tõlkinud Paul Mõtsküla, Eesti Raamat 1981 "ПОМЕР ВСЕВОЛОД НЕСТАЙКО". Ukrajinska Pravda. 17. august 2014
Finantsmajandus

Finantsmajandus ehk rahamajandus on majanduse osa, mis analüüsib raha kasutamist ja jagunemist. Finantsmajanduses kasutatakse majandusteooriaid, et hinnata, kuidas aeg, risk (määramatus), alternatiivkulud ja teave võivad luua teatud stiimuleid konkreetse otsuse tegemiseks. Finantsmajandus hõlmab sageli keerukate mudelite loomist, et testida konkreetset otsust mõjutavaid muutujaid. Tänapäevase finantsmajanduse loojaks peetakse Eugene Famat, kes lõi kaasaegse finantsturgude teooria. Fama töötas 1960. aastatel välja efektiivse turu hüpoteesi (ETH). ETH järgi kujuneb finantsinstrumentide hind turuosaliste reageerimisel informatsioonile ning muu hinna muutumine on juhuslik. Fama teooria järgi on parim investeerimisstrateegia hea tootluse teenimiseks positiivse perspektiiviga finantsinstrumentide pikaajaline portfellis hoidmine. Finantsmajanduses analüüsitakse finantsturgudel toimuvaid olulisi rahaga seotud tegevusi. Lisaks analüüsitakse seal, kuidas inflatsioon, depressioon, deflatsioon, majanduslangus, hinnad ja muud finantsmuutujad üksteist mõjutavad. Raha tuleb ettevõtlussektorist, majapidamissektorist (üksikisikud) ja valitsussektorist. Raha pakkujad saavad raha laenamisel tulu intressina. Raha pakkujad võivad olla näiteks investorid, võlakirjaomanikud, aktsionärid, laenuandjad ja võlausaldajad. Aja jooksul muutub raha väärtus. Tegurid nagu inflatsioon või deflatsioon võivad inimeste ostuvõimet ajas muuta. Raha tulevase väärtuse arvutamiseks kasutatakse liitintressi. Finantsotsuste lagetamisega kaasnevad isikutele valikud, mille tagajärjed ulatuvad tulevikku. Kuna tulevik on etteaimamatu, tuleb otsused võtta vastu ebakindluses. Enamasti eeldavad finantsmajanduses kasutatavad mudelid, et otsuseid tegevad üksikisikud või institutsioonid tegutsevad ratsionaalselt, kuigi see ei pruugi reaalsuses nii olla. Sellest tulenevalt tuleb finantsmajanduses potentsiaalse riskitegurina arvesse võtta osapoolte ebaratsionaalset käitumist. Finantsmajandus on inimestele oluline rahaliste otsuste tegemisel, riskide tuvastamisel ning varade hindamisel. See hõlmab vara õiglase väärtuse ja varast teenitava rahasumma analüüsimist. Õiglast väärtust kirjeldatakse kui toote või teenuse tegelikku väärtust, milles nii müüja kui ka ostja on kokku leppinud, või sama toote väärtust, mille annab sellele turg, kus sellega kaubeldakse. Finantmajandus uurib riske ja selgitab välja võimalused raha paigutamisega seotud riskide minimeerimiseks. Finantsmajandus hõlmab selliseid finantsinstrumente nagu võlakirjad, aktsiad ja väärtpaberid, millel on omad ettekirjutused. Samuti vaadeldakse erinevaid tururegulatsioone, mis reguleerivad turge, kus nende tööriistadega kaubeldakse. Loomulikult kuuluvad ka turud ja finantsasutused finantsmajanduse valdkonda. [1], Liberto, D. (2021). Financial Economics [2], Oja, T. (2013). Nobeli majandusauhind jagati kolme USA majandusteadlase vahel [3],Overview, How it works, Aspects. (n.d.). [4], Financial Economics: Meaning, Concepts and Topics. (2021) [5], Eichberger, J. (1997). Financial Economics
Irek Faizullin

Irek Envarovitš Faizullin (vene keeles Ирек Энварович Файзуллин, tatari keeles Ирек Әнвәр улы Фәйзуллин; sündinud 8. detsembril 1962 Kaasanis) on Venemaa riigitegelane, ehitus- ja elamumajandusminister. 1985. aastal lõpetas ta Kaasani Ehitusinstituudi tööstus- ja tsiviilehituse erialal, majandusteaduste kandidaat, dotsent. 1985–1989 Ehitusinstituudi metallkonstruktsioonide ja konstruktsioonide katsetamise osakonna vaneminsener. 1989–1995 projekteerimis- ja ehitusorganisatsiooni Tatstroiprojekt direktor. 1995–1997 ettevõtte Kazstroidekor juhatuse esimees. 1997–2002 ettevõtte Tatavtodor juhataja esimene asetäitja. 2002–2005 riigiettevõtte Tatinvestgraždanprojekt peadirektor. 2005–2010 Tatarstani Vabariigi ehitus-, arhitektuuri- ja elamumajanduse ning kommunaalteenuste ministri asetäitja, Tatarstani Vabariigi peaarhitekt. 2010–2020 Tatarstani Vabariigi ehitus-, arhitektuuri- ja elamuminister, Tatarstani Vabariigi peaarhitekt. Jaanuarist 2020 Venemaa Föderatsiooni ehitus-, elamu- ja kommunaalteenuste ministri esimene asetäitja – Venemaa Föderatsiooni regionaalarengu valitsuskomisjoni presiidiumi (peakorter) aseesimees. 10. novembrist 2020 Venemaa Föderatsiooni ehitus-, elamu- ja kommunaalminister. Venemaa Raudtee direktorite nõukogu liige. 28. veebruaril 2022 kehtestas Euroopa Liit talle seoses Venemaa kallaletungiga Ukrainale viisa- ja majandussanktsioonid. Tema Euroopa Liidu riikides asuv vara külmutati. https://tass.ru/politika/9953781 https://www.kazan.kp.ru/daily/2171205.5/4318213/ "Putini oligarhid, pankurid, propagandistid sanktsioonide all. Euroopa Liit kirjeldab detailides, kuidas nad Ukraina sõda toetasid" Eesti Päevaleht, 1. märts 2022
Tartu Annelinna Gümnaasium

Tartu Annelinna Gümnaasium on kakskeelse õppega gümnaasium Tartus, mis pakub põhi- ja keskharidust. 2010. aastal oli koolis 31 klassikomplekti 730 õpilasega. Kool asutati 1964. aastal kaheksaklassilise koolina Lutsu tänavas. 1976. aastal muudeti keskkooliks (kandis nimetust Tartu 13. Keskkool). Aastal 1983 koliti uude hoonesse Annelinnas. Alates 1993. aastast on kooli nimi Tartu Annelinna Gümnaasium. Tartu Annelinna Gümnaasium on üks esimesi venekeelseid gümnaasiume, mille õppekavasse on sisse viidud eesti-vene kakskeelne õpetus, mis aitab õpilastel paremini kohaneda Eesti ühiskonnas. Lisaks sellele õpetatakse võõrkeelt alates 3. klassist. Alates 2004. aastast on avatud hiline keelekümblusklass. 2023/24 õppeaasta alguses oli Annelinna Gümnaasium õpilaste arvu poolest Tartu kõige suurem kool. Õpilaste arv: 2004 – 794 õpilast. 2005 – 753 õpilast. 2006 – 721 õpilast. 2007 – 712 õpilast. 2008 – 715 õpilast. 2016 – 996 õpilast. 2022 - 1067 õpilast. 2023 - 1123 õpilast. 2024 - 1062 õpilast. Direktorid: 1964 – M. Lvova 1968 – A. Skljar 1972 – T. Atonen 1987 – J. Lindevaldt 2008 – H. Asser Tartu Annelinna Gümnaasiumi koduleht "Üldhariduskoolid | Tartu linn". tartu.ee. 1. september 2024. Vaadatud 29. septembril 2024.
Parasiitlehik

Parasiitlehik (Asterophora) on šampinjonilaadsete seltsi Lyophyllaceae sugukonda kuuluv seente perekond. Asterophora lycoperdoides – tolmav parasiitlehik Asterophora parasitica – loor-parasiitlehik Parasiitlehik andmebaasis eElurikkus
Trihholomell (perekond)

Trihholomell (Tricholomella) on šampinjonilaadsete seltsi kobarheinikuliste sugukonda kuuluv seente perekond. Tricholomella constricta – trihholomell Trihholomell andmebaasis eElurikkus
Mädikulised

Mädikulised (Coniophoraceae) on puravikulaadsete seltsi kuuluv sugukond seeni. Coniophora – mädik
Mädik

Mädik (Coniophora) on puravikulaadsete seltsi kuuluv perekond seeni. Coniophora arida – kuiv mädanik Coniophora marmorata – marmormädik Coniophora puteana – majamädik
Vitali Saveljev

Vitali Gennadjevitš Saveljev (Виталий Геннадьевич Савельев; sündinud 18. jaanuaril 1954 Taškendis) on Venemaa transpordiminister, poliitik ja ärimees. 1977. aastal lõpetas Leningradi Polütehnilise Instituudi (masinaehitus) ja kaitses 1986. aastal Leningradi Tehnika- ja Majandusinstituudis doktorikraadi majandusteaduses. 1977–1984 töötas NSVL energeetikaministeeriumis (Sajano-Šušenskaja tamm). 1984–1987 üleliidulise usaldusfondi Sevzapmetallurgmontaž, 1987–1989 Glavleningradengstroi asedirektor. 1989–1993 Vene-USA ühisettevõtte DialogInvest president Peterburis. 1993–1995 Rossija panga juhatuse esimees. 1995–2001 Menatepi panga juhatuse esimees. 2001–2002 Gazpromi juhatuse aseesimees. 2002–2004 Gros United Company asepresident. 2004–2007 Venemaa majandusarengu- ja kaubandusministri asetäitja. 2007–2009 AFK Sistema esimene asepresident. 2009–2020 Venemaa lennufirma Aeroflot peadirektor. 10. novembrist 2020 Venemaa transpordiminister. 28. veebruaril 2022 kehtestas Euroopa Liit talle seoses Venemaa kallaletungiga Ukrainale viisa- ja majandussanktsioonid. Tema Euroopa Liidu riikides olev vara külmutati. https://lenta.ru/lib/14159574/ "Arhiivikoopia". Originaali arhiivikoopia seisuga 10. november 2020. Vaadatud 2. märtsil 2022.{{netiviide}}: CS1 hooldus: arhiivikoopia kasutusel pealkirjana (link) https://epl.delfi.ee/artikkel/96048091/putini-oligarhid-pankurid-propagandistid-sanktsioonide-all-euroopa-liit-kirjeldab-detailides-kuidas-nad-ukraina-soda-toetasid
Jauza

Jauza on jõgi Venemaal Moskva oblastis, Moskva jõe vasakpoolne lisajõgi. Algab Mõtištši lähedalt soost, voolab valdavalt edelasse ja suubub vasakult Moskva jõkke. Jõe pikkus on 48 km, valgala pindala 452 km².
Pigipugulised

Pigipugulised (Melanogastraceae) on puravikulaadsete seltsi kuuluv sugukond seeni. Melanogaster – pigipugu
Pigipugu

Pigipugu (Melanogaster) on puravikulaadsete seltsi kuuluv perekond seeni. Melanogaster broomeanus – liiva-pigipugu
Hernesseen

Hernesseen (Pisolithus) on puravikulaadsete seltsi kuuluv perekond seeni. Pisolithus arhizus – värv-hernesseen Hernesseen andmebaasis eElurikkus.
Jeremy Wade

Jeremy John Wade (sündinud 23. märtsil 1956) on Briti telesaatejuht, kirjanik ja bioloog. Ta on tuntud eeskätt oma loodussarjade "River Monsters", "Mighty Rivers" ja "Dark Waters" (toodetud telekanalile Animal Planet) poolest.
Tian Shan

Tian Shan (hiina 天山; Tiān Shān 'taevamäed') on mäestik Kesk-Aasias. Kulgeb valdavalt ida-lääne suunas. Kõrgus kuni 7439 meetrit. Kõrgeim tipp on Džengiš (7439 m), kõrguselt järgmine Han-Tengri. Madalaim koht on Turpani nõgu (154 meetrit alla merepinna) Lääne-Hiinas Xinjiangi autonoomses piirkonnas Turpani linna ümber.
Moržovets

Moržovets (vene keeles Моржовец) on saar Valges meres Mezeni lahe suudmeosas. Ovaalse saare pindala on 110 km², mis mere mõjul väheneb. Saare loodetipus on tuletorn. Saarest ida ja kagu poole on madalad. Taimestik on iseloomulik tundrale. Moržovetsi saar kuulub Venemaale. Saarel on kalurite küla.
Pesse ruhi

Pesse ruhi on teadaolevalt maailma vanim tänapäevani säilinud paat. Süsinikdateerimine näitab, et ühepuupaat ehitati varajases mesoliitikumis, ajavahemikus 8040 eKr kuni 7510 eKr. Praegu asub see Drentsi muuseumis Assenis Hollandis. Pesse paat on ruhi mille pikkus on 298 sentimeetrit ja laius 44 sentimeetrit. Ruhe on ehitatud hariliku männi tüvest. Raiumise jäljed viitavad tõenäoliselt tulekivist või sarvest tööriistadele. Ühepuupaat oli sobiv sõiduk inimestele, kes veetsid suure osa ajast jahtides ja kalastades vesisel soode, ojade ja järvede maastikul. Sellist elustiili kinnitavad teised leiud, näiteks suurte jõgede Maasi, Reini ja Walli piirkonnas: hauad, mis pärinevad ajavahemikust 5500–5000 eKr. Haua lähedal leiduvate toidujäänuste järgi otsustades elatasid jõekaldal elanud inimesed end ruhtedel jõest kalu püüdes, tulekivi otstega nooltega linde jahtides ning puu-, juurvilju ja pähkleid korjates. Paat avastati 1955. aastal Hollandi kiirtee A28 ehitamise käigus. Marsruut kulgeb Hoogeveenist lõuna pool Pesse külast läbi turbaraba . Teepeenra ehitamiseks oli vaja turvas eemaldada ja kaevamisel sattus kraanamees 2 meetri sügavusel ruhele, mida ta pidal lihtsalt palgiks. Kohalik talunik Hendrik Wanders nägi palgis paati ja viis selle edasiseks kontrolliks teadlastele Groningeni ülikoolis, kus seda uuriti ja külmkuivatati säilitamiseks. Hiljem viidi see üle Drentsi muuseumisse, mis asus leiukoha lähedal. Külas käinud Taani ekspert kahtles, kas nii väike paat oleks merekõlbulik. 2001. aastal konstrueeris arheoloog Jaap Beuker Pesse ruhe koopia, millega ka edukalt aerutati. Mõned teadlased väitsid, et leid võib olla mõni muu objekt, näiteks loomade joogiküna. Beuker märkis, tol ajal inimesed veel koduloomi ei pidanud, seega ei saanud see olla küna. Pesse paat on ehituselt sarnane teistes riikides leiduvate eelajalooliste ühepuupaatidega. haabjas kajak ruup "Oudste bootje ter wereld kon werkelijk varen". Leeuwarder Courant (hollandi). ANP. 12. aprill 2001. Vaadatud 4. detsember 2011. Wierenga, Jan (12. aprill 2001). "Kano Van Pesse Kon Echt Varen". Nieuwsblad van het Noorden (hollandi). Vaadatud 4. detsember 2011. Beuker, J.R.; Niekus, M.J.L.Th. (1997). "De Kano Van Pesse - De Bijl Erin". De Nieuwe Drentse Volksalmanak (hollandi). Vaadatud 4. detsember 2011. James C. Kennedy (2017) A Concise History of the Netherlands Cambridge : Cambridge University Press Wanders, Rene. "Boot van Pesse" (hollandi). Vaadatud 4. detsember 2011. "Boot van Pesse" (inglise). Vaadatud 17. oktoober 2020. "Oudste bootje ter wereld kon werkelijk varen". Leeuwarder Courant (hollandi). ANP. 12. aprill 2001. Vaadatud 4. detsember 2011. Niekus, Marcel J.Th. (4. aprill 1998). "INGEZONDEN BRIEF (1)" [Letter to the Editor]. Nieuwsblad van het Noorden (hollandi). Vaadatud 4. detsember 2011.
Tigran Keosajan

Tigran Edmondovitš Keosajan (armeenia keeles: Տիգրան Քեոսայան, vene keeles: Тигран Эдмондович Кеосаян; sündis 4. jaanuaril 1966 Moskvas) on armeenia päritolu Venemaa filmirežissöör. Sündis Moskvas filmirežissöörist isa ja filminäitlejast ema (mõlemad rahvuselt armeenlased) lapsena. 1983 lõpetas keskkooli ja asus tööle filmistuudiosse Mosfilm. 1984. aastal astus Üleliidulise Riikliku Kinematograafia Instituudi (VGIK) režiiosakonda, lõpetas 1998. 1992. aastal tegi ta oma esimese mängufilmi – "Katka ja Šiz". 1993 asutas koos oma venna Davidiga stuudio Gold Vision, kus toodab muusikavideoid ja reklaame. Sai laialdaselt tuntuks selliste filmidega nagu lüüriline uusaastakomöödia "Vaene Saša" (1997), samuti telesari "Meeste töö" (2001), mis räägib GRU vägede ajateenijatest Tšetšeenias. 2007. aastast töötab ta telesaatejuhina. 3. septembrist 2016 on õhtuse meelelahutusliku satiirilise saate "Rahvusvaheline saeveski" juht NTV kanalil. Abielus Margarita Simonjaniga, neil on kaks tütart ja poeg. 28. veebruaril 2022 kehtestas Euroopa Liit tema suhtes viisa- ja majandussanktsioonid. Tema Euroopa Liidu riikides olev vara külmutati. "Riigi rahastatud ja tema korraldatud telesaates „Rahvusvaheline saeveski Tigran Keosajaniga“ on ta pidevalt kirjeldanud Ukrainat nõrga ja korrumpeerunud riigina, mis on püsinud üksnes tänu lääneriikide toetusele. Ta teatas, et Ukraina ametivõimud ei ole legitiimsed. Ta teatas korduvalt, et Krimm kuulub Venemaale ja et Donbass ei ole Ukraina osa. Keosajan osales foorumil „Venemaa Donbass“, mille korraldasid nn Donetski Rahvavabariigi ametivõimud Donetskis, et levitada „Venemaa Donbassi“ doktriini. Ta süüdistas avalikult Ukrainat konflikti eskaleerimises." "Putini oligarhid, pankurid, propagandistid sanktsioonide all. Euroopa Liit kirjeldab detailides, kuidas nad Ukraina sõda toetasid" Eesti Päevaleht, 1. märts 2022
AEK-971

AEK-971 (vene keeles Автомат единый Кокшарова 971, Avtomat edinõi Kokšarova 971; uue nimega KORD 6P67) on valikulise tulerežiimiga Nõukogude Liidu ründevintpüss, mis kasutab padrunit 5.45×39 mm. Relva töötas 1970. aastate lõpus välja Kovrovi mehaanikatehase (KMZ) peainsener Sergei Kokšarov. Tänapäeval toodab seda Degtjarjovi tehas. Detsembris 2014 teatati AEK-971 parendatud mudeli KORD 6P67 tootmisse jõudmisest.  Venemaa AK-107 AN-94 AK-12 AL-7 AO-38 (ründevintpüss) Ründevintpüsside loend "Энциклопедия Оружия". Originaali arhiivikoopia seisuga 28. juuni 2010. Vaadatud 10. aprill 2010. AEK-971 on Vitaly V. Kuzmin Blog AEK-971, AEK-972, AEK-973 OJSC "ZID" – ingliskeelne koduleht Project "Abakan" Энциклопедия Оружия https://modernfirearms.net/en/assault-rifles/russia-assault-rifles/aek-971-eng/
Rhizocybe

Rhizocybe on šampinjonilaadsete seltsi heinikuliste sugukonda kuuluv seente perekond. Rhizocybe vermicularis – end. lehiselehtrik Rhizocybe andmebaasis eElurikkus
Errol Harris

Errol Eustace Harris (19. veebruar 1908 – 21. juuni 2009) oli Lõuna-Aafrika päritolu Ameerika Ühendriikide filosoof. Errol Harrise filosoofia kritiseerib empirismi tunnetusteoreetilisi baaseeldusi, kasutades loogika ja metafüüsika vahendeid ning otsides loodusteaduse terviklikku käsitlust eri teadusharude (nt füüsika, bioloogia ja eksperimentaalpsühholoogia) filosoofilisest analüüsist. Filosoofia ajaloo töödes keskendub Harris Spinoza ja Hegeli filosoofiale, viimasest lähtuvalt kujundab metafüüsika, mida on hiljem nimetatud "dialektiliseks holismiks". Eesti keeles on avaldatud Harrise 1991. aasta teos "Universum ja inimene", milles ta esitab argumente antroopsusprintsiibi tugeva käsitluse poolt. Filosoofiahariduse omandas Harris Rhodesi Ülikoolis, Oxfordi Ülikoolis ja Witwatersrandi Ülikoolis, sai 1950. aastal doktorikraadi ja töötas 1953. aastast filosoofiaprofessorina. Hiljem oli Harris filosoofiaprofessor Yale'i Ülikoolis, Connecticuti Kolledžis USA-s, seejärel Edinburghi Ülikoolis Šotimaal, Kansase Ülikoolis ja aastatel 1966–1976 Northwesterni Ülikoolis, kuni jäi pensionile. Elu viimased aastad veetis ta oma kodus Inglismaal ning suri 21. juunil 2009, olles elanud 101-aastaseks. James Schofield (2017). "Dialectical Holism: The Lost Metaphysics of E. E. Harris" (PDF).
Atractosporocybe

Atractosporocybe on šampinjonilaadsete seltsi heinikuliste sugukonda kuuluv seente perekond. Atractosporocybe inornata – hallilehine lehtrik Atractosporocybe polaris Atractosporocybe andmebaasis eElurikkus
CZ 805 BREN

CZ 805 BREN on Tšehhi modulaarründevintpüss, mida toodab Česká zbrojovka Uherský Brod. Relva modulaarne konstruktsioon võimaldab mõne osa ära vahetamisega vahetada seda kasutama kas moona 5.56×45mm NATO või 7.62×39mm. CZ 805 BREN loodi Tšehhi Vabariigi armeele aastal 2006 asendamaks automaati vz. 58. Aastate jooksul on loodud ka variandid CZ 807, CZ BREN 2, CZ BREN 2 BR ja CZ BREN 2 PPS. Relva kasutatakse ka mitmes välisriigis.  Argentina  Egiptus  Indoneesia  Mehhiko  Portugal  Prantsusmaa  Slovakkia  Tšehhi  Ungari  Vietnam CZ 807 FN SCAR FB MSBS Grot Remington ACR Beretta ARX160 Ründevintpüsside loend "CZ Assault Rifles". CZUB.cz. Originaali arhiivikoopia seisuga 31. detsember 2018. Vaadatud 30. detsember 2018. "Ceska Zbrojovka, page 12" (PDF). cz-export.cz. Originaali arhiivikoopia (PDF) seisuga 30. detsember 2018. Vaadatud 30. detsember 2018. Modern Firearms - CZ 805 BREN Ceska Zbrojovka - CZ 805 BREN A2 Official CZ 805 BREN A1 and A2 Instruction Manual Official CZ BREN 2 PDF
LED-tagavalgustusega LCD-ekraan

LED-tagavalgustusega LCD-ekraan on vedelkristallkuvar, mis kasutab LED-e tagavalgustusena külmkatoodhuumlampide asemel (CCFL). LED-tagavalgustusega kuvarid kasutavad sama TFT LCD tehnoloogiat, mis ka CCFL-tagavalgustusega LCD, kuid pakuvad mitmeid eeliseid. Kuigi tegemist ei ole LED-ekraaniga, reklaamivad mõned tootjad ja tarnijad sellist LED-taustvalgustuse ja LCD-paneeli kombinatsiooni kasutavat televiisorit LED-televiisorina. Võrreldes varasemate CCFL-taustvalgustitega pakub LED-ide kasutamine taustavalgustuseks. laiem värvigamma (RGB-LED või QDEFga) ning suurem tumendamis skaala suurem kontrastsussuhe madal ekraanipaksus ( mõned ekraanid on vähem kui 13 mm paksud tagavalgustatud paneelidel) tavaliselt 20-30% madalam energiatarbimine ning pikem eluiga rohkem töökindlam LED-tagavalgustus asendab CCFL (fluorestsents) lambid mitmest kuni mitmesaja valge-, RGB- või sinise LED-idega. On võimalik kasutada nelja tüüpi LED-asetusi. ots-valgustatud (edge-lit) (ELED) LEDid moodustavad joone ümber ekraani otse-valgustatud (direct-lit) (DLED) LEDid moodustavad massiivi otse ekraani taga võrdselt asetatud intervallidega lokaalse valgustuskontrolliga (local dimming) otse-valgustatud LED klasterid on kontrollitavad täisjaotusega lokaalne valgustuskontroll (full array local dimming) otse-valgustatud LED-id on individuaalselt kontrollitavad Lisaks kasutatakse erilist valgusjaotus paneeli, (light guide plate, LGP) jaotamaks valgust võrdsemalt ekraani taga. Lokaalne valgustusekontrolli tagavalgustus lubab dünaamiliselt kontrollida valguse intensiivsuse taset konkreetsetel ekraani kohtades, tagades palju kõrgema kontrastsussuhte, mille tulemusena väikeobjektides (täheväljad ja varjulised alad) on siiski vähem detaile. 2016. aastal Berkeley ülikoolis läbi viidud uuringus selgus, et subjektiivse standardkontrastiga video vaatamisel stabiliseerus nähtava pildi parandamine 60 lokaalselt LCD kontrollitava tsooniga. ""LED vs LCD TV Comparison"". Originaali arhiivikoopia seisuga 20. mai 2017. "Practice, Advertising Standards Authority | Committee of Advertising". "Dell Studio XPS 16: Highest Color Gamut Ever?". "Competing display technologies for the best image performance; A.J.S.M. de Vaan; Journal of the society of information displays, Volume 15, Issue 9 September 2007 Pages 657–666;". ""Driving LEDs versus CCFLs for LCD backlighting"". "Dimming options for LCD brightness; J. Moronski; Electronicproducts.com". ""Plasma Vs LCD vs LED TV"". Originaali arhiivikoopia seisuga 17. veebruar 2022. Vaadatud 3. märtsil 2022. Scott Wilkinson. "Ultimate Vizio". Originaali arhiivikoopia seisuga 26. august 2009. Vaadatud 3. märtsil 2022. David M. Hoffman, Natalie Stepien, Wei Xiong. "Implications of the number of local dimming zones and native LCD contrast on visual quality of HDR displays".{{netiviide}}: CS1 hooldus: mitu nime: autorite loend (link)
Ampulloclitocybe

Ampulloclitocybe on šampinjonilaadsete seltsi heinikuliste sugukonda kuuluv seente perekond. Ampulloclitocybe avellaneialba Ampulloclitocybe clavipes – end. nuijalg-lehtrik Ampulloclitocybe andmebaasis eElurikkus
Lecanoromycetes

Lecanoromycetes on kottseente klass. Klassi kuuluvad alamklassid Acarosporomycetidae, Lecanoromycetidae ja Ostropomycetidae. Acarosporales Baeomycetales – seensamblikulaadsed Caliciales (jalgsamblikulaadsed) Candelariales Lecanorales – liudsamblikulaadsed Lecideales Ostropales Peltigerales – kilpsamblikulaadsed Pertusariales – lumisamblikulaadsed Rhizocarpales Teloschistales Trapeliales Umbilicariales